CELEX: 32021R1761
Language: hu
Date: 2021-10-05 00:00:00
Title: A Bizottság (EU) 2021/1761 végrehajtási rendelete (2021. október 5.) az 1967/2006/EK tanácsi rendelettől a horvát felségvizeken folytatott halászatban alkalmazott parti kerítőhálók használatának parttól számított legkisebb távolsága és legkisebb mélysége, valamint az ilyen kerítőhálókkal védett élőhelyeken végzett halászat tilalma tekintetében történő eltérés meghosszabbításáról

2021.10.6.   
               
               
                  HU
               
               
                  Az Európai Unió Hivatalos Lapja
               
               
                  L 353/6
               
            
         A BIZOTTSÁG (EU) 2021/1761 VÉGREHAJTÁSI RENDELETE
         (2021. október 5.)
         az 1967/2006/EK tanácsi rendelettől a horvát felségvizeken folytatott halászatban alkalmazott parti kerítőhálók használatának parttól számított legkisebb távolsága és legkisebb mélysége, valamint az ilyen kerítőhálókkal védett élőhelyeken végzett halászat tilalma tekintetében történő eltérés meghosszabbításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről szóló, 2006. december 21-i 1967/2006/EK tanácsi rendeletre (1) és különösen annak 4. cikke (5) bekezdésére, valamint 13. cikke (5) és (10) bekezdésére,
         mivel:
         
                     (1)
                  
                  
                     A Bizottság 2018. október 22-én elfogadta az (EU) 2018/1586 végrehajtási rendeletet (2), amely eltérést engedélyezett az 1967/2006/EK tanácsi rendelet 4. cikke (1) bekezdésének első albekezdésétől és 13. cikke (1) bekezdésének első albekezdésétől a horvát felségvizeken folytatott halászatban alkalmazott parti kerítőhálók használatának parttól számított legkisebb távolsága és legkisebb mélysége, valamint az ilyen kerítőhálókkal védett élőhelyeken végzett halászat tilalma tekintetében. Az eltérés a nyurga durbincs (Spicara smaris) hagyományos „girarica” és „migavica” parti kerítőhálóval, valamint az óriás borostyáncsuka (Seriola dumerili) hagyományos, nagy szembőségű „šabakun” parti kerítőhálóval, a kalászhal (Atherina boyeri) hagyományos „oližnica” parti kerítőhálóval folytatott halászatára vonatkozott. Az eltérés 2021. október 26-án hatályát veszti.
                  
               
                     (2)
                  
                  
                     2021. március 22-én kérelem érkezett a Bizottsághoz, amelyben Horvátország a kalászhal (Atherina boyeri) hagyományos „oližnica” parti kerítőhálóval, valamint a nyurga durbincs (Spicara smaris) hagyományos „girarica” és „migavica” parti kerítőhálóval a horvát felségvizeken folytatott halászatára vonatkozó eltérés meghosszabbítását kérelmezi. Az említett kérelemben Horvátország kérelmezte továbbá az 1967/2006/EK rendelet 4. cikke (1) bekezdésének első albekezdésétől a nyurga durbincs (Spicara smaris) hagyományos „girarica” és „migavica” parti kerítőhálóval folytatott halászata tekintetében történő eltérés meghosszabbítását.
                  
               
                     (3)
                  
                  
                     Az eltérés iránti kérelmet Horvátország naprakész tudományos és műszaki indoklással támasztotta alá.
                  
               
                     (4)
                  
                  
                     Az irányítási tervet (a továbbiakban: horvát irányítási terv) Horvátország miniszteri rendelettel (3)2021. szeptember 15-én fogadta el az 1967/2006/EK rendelet 19. cikke (2) bekezdésének megfelelően.
                  
               
                     (5)
                  
                  
                     A kérelem Horvátország által már engedélyezett halászati tevékenységeket érint, és olyan hajókra vonatkozik, amelyekkel több mint öt éve folytatnak ilyen halászatot, és amelyekkel a horvát irányítási terv keretében végeznek tevékenységet.
                  
               
                     (6)
                  
                  
                     A kérelem a parti kerítőhálókkal horvát felségvizeken folytatott halászatot szabályozó horvát irányítási tervben felsorolt 71 hajóra vonatkozik, és a horvát irányítási terv az 1967/2006/EK rendelet 13. cikkének (9) bekezdésében előírtaknak megfelelően biztosítja, hogy a halászati erőkifejtés nem fog növekedni.
                  
               
                     (7)
                  
                  
                     Az említett hajók szerepelnek az 1967/2006/EK rendelet 13. cikke (9) bekezdésének megfelelően a Bizottsághoz eljuttatott jegyzéken.
                  
               
                     (8)
                  
                  
                     2021. március 22. és 26. között megtartott plenáris ülésén a Halászati Tudományos, Műszaki és Gazdasági Bizottság (HTMGB) értékelte a Horvátország által kérelmezett eltérés meghosszabbítását és a vonatkozó horvát irányítási tervet (4).
                  
               
                     (9)
                  
                  
                     A HTMGB megállapította, hogy az irányítási tervben jelentős kiigazítások történtek az előző tervhez képest, különösen a szelektivitás javítása, valamint az állományok feltáró értékeléseinek elvégzésére irányuló erőfeszítések és a referenciapontok tekintetében.
                  
               
                     (10)
                  
                  
                     A Horvátország által kérelmezett eltérés meghosszabbítása megfelel az 1967/2006/EK rendelet 4. cikkének (5) bekezdésében, valamint 13. cikkének (5) és (9) bekezdésében meghatározott feltételeknek.
                  
               
                     (11)
                  
                  
                     A teljes nemzeti halászflotta tevékenységi területének nagy kiterjedéséhez képest a Horvátország által kért eltérés csak korlátozott számú hajót érint: ez a teljes horvát halászflotta kevesebb mint 1 %-át és a hajók összesített bruttó tonnatartalmának (BT) kevesebb mint 1 %-át teszi ki.
                  
               
                     (12)
                  
                  
                     Horvátországot egyedi, a halászterületeket korlátozó földrajzi adottságok jellemzik egyrészt sajátos morfológiai szerkezete (hosszú partvonal mentén elterülő számos sziget), másrészt a célfajok elterjedési területe miatt (e fajok ugyanis kizárólag meghatározott helyszíneken és a part menti területek 50 méternél sekélyebb vizeiben fordulnak elő).
                  
               
                     (13)
                  
                  
                     A nyurga durbincs „girarica” és „migavica” parti kerítőhálóval folytatott halászata tekintetében a kérelem legfeljebb 12 méter teljes hosszúságú és legfeljebb 85 kW motorteljesítményű, tengerfenéken vontatott hálókkal felszerelt, hagyományosan a Posidonia fűágyak felett halászó hajókra vonatkozik, összhangban az 1967/2006/EK rendelet 4. cikke (5) bekezdésének első albekezdésével. Emellett a nyurga durbincs halászatához kapcsolódó halászati tevékenységek az irányítási tervben meghatározott területen belül a Posidonia oceanica fűágyak által fedett terület mintegy 4 %-át és Horvátország felségvizein belül a tengeri fűágyak kevesebb mint 3 %-át érintik, vagyis teljesülnek az 1967/2006/EK rendelet 4. cikke (5) bekezdése első albekezdésének ii. és iii. pontjában foglalt követelmények.
                  
               
                     (14)
                  
                  
                     A halászat nem folytatható más eszközökkel, mivel csak a parti kerítőhálók rendelkeznek az ilyen fajta halászat végzéséhez szükséges műszaki jellemzőkkel.
                  
               
                     (15)
                  
                  
                     Ezenkívül a halászat nem gyakorol jelentős hatást a tengeri környezetre, mivel a parti kerítőhálók igen szelektív halászeszközök. A horvát irányítási terv tartalmazza az érintett halászati tevékenységekkel kapcsolatos valamennyi lényeges fogalommeghatározást, és biztosítja, hogy halászati engedélyt csak az említett 71 hajó kaphat, amelyek számára Horvátország engedélyezte a halászatot. E tekintetben meg kell jegyezni, hogy a horvát irányítási tervnek és miniszteri rendeletnek megfelelően a „migavica”, „girarica” és „oližnica” parti kerítőhálók tekintetében a halászterületeket a horvát irányítási terv II. melléklete határozza meg, a kalászhal „oližnica” parti kerítőhálóval folytatott halászata pedig kizárólag az „E4” halászati alövezet meghatározott területén és az „F2” halászati alövezet egy részén engedélyezett. Emellett tilos a parti kerítőhálók használata a nemzeti parkokként és különleges élőhelyekként besorolt területeken.
                  
               
                     (16)
                  
                  
                     Az érintett halászati tevékenységek megfelelnek az 1967/2006/EK rendelet 4. cikke (1) bekezdésének második albekezdésében előírt követelménynek, mivel a kerítőhálókat a vízoszlopban vontatják, így azok nem érintkeznek a tengerfenékkel.
                  
               
                     (17)
                  
                  
                     Az 1967/2006/EK rendelet 8. cikke (1) bekezdésének h) pontjában – amelynek helyébe az (EU) 2019/1241 európai parlamenti és tanácsi rendelet (5) 8. cikkének (1) bekezdése és IX. melléklete B. részének I. szakasza lépett – foglalt követelmény nem alkalmazandó, mivel vonóhálós hajókra vonatkozik.
                  
               
                     (18)
                  
                  
                     Horvátország az 1967/2006/EK rendelet 9. cikkének (7) bekezdésében foglalt követelmények teljesítése alapján engedélyezte az említett rendelet 9. cikkének (3) bekezdésében meghatározott legkisebb szembőségtől való eltérést a kalászhal (Atherina boyeri) hagyományos „oližnica” parti kerítőhálóval történő halászata tekintetében, mivel a szóban forgó halászati tevékenység igen szelektív, tengeri környezetre gyakorolt hatása elhanyagolható, és nem érintik az 1967/2006/EK rendelet 4. cikkének (5) bekezdésében foglalt rendelkezések.
                  
               
                     (19)
                  
                  
                     Az 1967/2006/EK rendelet 9. cikkét az (EU) 2019/1241 rendelet törölte. Az (EU) 2019/1241 rendelet IX. melléklete B. részének 4. pontja szerint azonban a legkisebb szembőség tekintetében az 1967/2006/EK rendelet 9. cikke alapján elfogadott, 2019. augusztus 14-én hatályban lévő eltérések továbbra is alkalmazhatók, feltéve, hogy nem vezetnek a fiatal egyedeket érintő fogások növekedéséhez. A Horvátország által kérelmezett eltérés meghosszabbítása megfelel az 1967/2006/EK rendelet 15. cikkének (5) bekezdésében és az (EU) 2019/1241 rendelet IX. melléklete B. részének 4. pontjában meghatározott feltételeknek, mivel nem jelent enyhítést a szelektivitásra vonatkozó, 2019. augusztus 14-én érvényes előírásokhoz képest, különösen a fiatal egyedeket érintő fogások növekedése tekintetében, célja pedig az említett rendelet 3. és 4. cikkében meghatározott célkitűzések és célértékek elérése.
                  
               
                     (20)
                  
                  
                     A Bizottság tudomásul veszi, hogy Horvátország irányítási tervében nem engedélyezte az 1967/2006/EK rendelet 9. cikkének (3) bekezdésében – amelynek helyébe az (EU) 2019/1241 rendelet 8. cikkének (1) bekezdése és IX. melléklete B. részének 4. pontja lépett – foglalt követelményektől való eltérést a nyurga durbincs (Spicara smaris) hagyományos „girarica” és „migavica” parti kerítőhálóval folytatott halászata tekintetében.
                  
               
                     (21)
                  
                  
                     A szóban forgó halászati tevékenység a parttól számított 500 méter távolságra zajlik, ezért nem zavarja más hajók tevékenységét.
                  
               
                     (22)
                  
                  
                     A horvát irányítási terv biztosítja, hogy az (EU) 2019/1241 rendelet IX. mellékletének A. részében említett fajok kifogott mennyisége minimális legyen, mivel a halászat a kalászhalra (Atherina boyeri) és a nyurga durbincsra (Spicara smaris) irányul, amelyek nem szerepelnek az (EU) 2019/1241 rendelet IX. mellékletének A. részében.
                  
               
                     (23)
                  
                  
                     A halászati tevékenységek igen szelektívek és nem irányulnak lábasfejűekre.
                  
               
                     (24)
                  
                  
                     A horvát irányítási terv az 1967/2006/EK rendelet 4. cikke (5) bekezdése ötödik albekezdésének és 13. cikke (9) bekezdése harmadik albekezdésének megfelelően rendelkezik a halászati tevékenységek felügyeletéről.
                  
               
                     (25)
                  
                  
                     Az érintett halászati tevékenységek megfelelnek az 1224/2009/EK tanácsi rendelet 14. cikkében előírt követelménynek (6).
                  
               
                     (26)
                  
                  
                     A kérelmezett eltérést ezért két évre meg kell hosszabbítani.
                  
               
                     (27)
                  
                  
                     Indokolt előírni, hogy Horvátország kellő időben és a horvát irányítási tervben előírt megfigyelési tervnek megfelelően jelentést tegyen a Bizottságnak.
                  
               
                     (28)
                  
                  
                     Az eltérés korlátozott időbeli hatálya következtében lehetőség nyílik gyors korrekciós intézkedések alkalmazására abban az esetben, ha a Bizottságnak benyújtott jelentés szerint a kiaknázott állományok védettségi helyzete rossz, és egyben arra is, hogy egy későbbi, kiigazított irányítási terv szilárdabb tudományos alapokra épüljön.
                  
               
                     (29)
                  
                  
                     Mivel az eltérést engedélyező (EU) 2018/1586 végrehajtási rendelet 2021. október 26-án hatályát vesztette, a jogfolytonosság biztosítása érdekében ezt a rendeletet 2021. október 27-től kezdődő hatállyal indokolt alkalmazni.
                  
               
                     (30)
                  
                  
                     A jogbiztonság érdekében ennek a rendeletnek a lehető leghamarabb hatályba kell lépnie.
                  
               
                     (31)
                  
                  
                     Ez a rendelet nem érinti a Bizottságnak az ezen eltérés hatálya alá tartozó tevékenység más uniós jogszabályoknak, különösen a 92/43/EGK tanácsi irányelvnek (7) való megfelelésére vonatkozó álláspontját.
                  
               
                     (32)
                  
                  
                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
                  
               ELFOGADTA EZT A RENDELETET:
         
            1. cikk
            Eltérés
            
               (1)   Az 1967/2006/EK rendelet 4. cikke (1) bekezdésének első albekezdése nem alkalmazandó a nyurga durbincsra (Spicara smaris) „girarica” és „migavica” parti kerítőhálóval halászó hajókra.
            
            
               (2)   Az 1967/2006/EK rendelet 13. cikke (1) bekezdésének első albekezdése nem alkalmazandó a horvát felségvizeken folytatott alábbi halászati tevékenységekben részt vevő hajókra:
               
                           a)
                        
                        
                           a kalászhal (Atherina boyeri) „oližnica” parti kerítőhálóval folytatott halászata; valamint
                        
                     
                           b)
                        
                        
                           a nyurga durbincs (Spicara smaris) „girarica” és „migavica” parti kerítőhálóval folytatott halászata.
                        
                     
            
               (3)   Az (1) és (2) bekezdésben említett parti kerítőhálókat azok a hajók alkalmazhatják, amelyek:
               
                           a)
                        
                        
                           a Horvátország által elfogadott irányítási tervben szereplő lajstromszámmal rendelkeznek;
                        
                     
                           b)
                        
                        
                           a szóban forgó halászatban már több mint öt éve igazoltan részt vesznek, és a továbbiakban nem növelik halászati erőkifejtésüket; valamint
                        
                     
                           c)
                        
                        
                           rendelkeznek halászati engedéllyel, és tevékenységüket a horvát irányítási terv keretében végzik az 1967/2006/EK rendelet 19. cikke (2) bekezdésének megfelelően.
                        
                     
         
         
            2. cikk
            Megfigyelési terv és jelentéstétel
            Horvátország az 1. cikk (3) bekezdésének c) pontjában említett horvát irányítási tervben előírt megfigyelési tervnek megfelelően 2023. október 26-ig jelentést nyújt be a Bizottságnak.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. október 27-től 2023. október 26-ig kell alkalmazni.
         
         
            Ez a rendelet a Szerződéseknek megfelelően teljes egészében kötelező, és közvetlenül alkalmazandó a tagállamokban.
            Kelt Brüsszelben, 2021. október 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 409., 2006.12.30., 11. o.
         
         
            (2)  A Bizottság (EU) 2018/1586 végrehajtási rendelete (2018. október 22.) az 1967/2006/EK tanácsi rendelettől a horvát felségvizeken folytatott halászatban alkalmazott parti kerítőhálók használatának parttól számított legkisebb távolsága és legkisebb mélysége, valamint az ilyen kerítőhálókkal védett élőhelyek felett végzett halászat tilalma tekintetében történő eltérésről (HL L 264., 2018.10.23., 16. o.).
         
            (3)  „Pravilnik o obavljanju gospodarskog ribolova na moru obalnim mrežama potegačama”, HL L 30./18., valamint annak 49/18., 78/18., 54/19., 27/21. és 100/21. számú módosítása.
         
            (4)  A Halászati Tudományos, Műszaki és Gazdasági Bizottság (HTMGB) 66. plenáris üléséről szóló jelentés (PLEN-21-01). EUR 28359 EN, Az Európai Unió Kiadóhivatala, Luxembourg, 2021, a jelentés itt érhető el: https://stecf.jrc.ec.europa.eu/reports/plenary/-/asset_publisher/oS6k/document/id/2851300
         
            (5)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
         
            (6)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
         
            (7)  A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről (HL L 206., 1992.7.22., 7. o.).